techiaith/cofnodycynulliad_en-cy huggingface dataset:
English: Diolch, Dirprwy Lywydd. Some questions initially on preparations for an increased intensity of outbreak, and it's important to put those preparations in place. We know from international experience that critical care capacity could become very, very important here. I've been looking at some figures today that show that critical care beds per 100,000 people in the UK is low, compared with global standards, and in Wales it is certainly much lower than in England. Both I and Adam Price asked yesterday what has been done to ensure that we are increasing capacity. I'm not sure that we had the answers that we wanted yesterday, so I'll ask again: what is being done now to make sure that capacity is being increased as much as possible, because current capacity is not going to be enough? I accept that there may be a different nature to the kind of capacity that we will need compared with normal times, but I think it's very important that we have a description from Government of what exactly is being done to make sure that we increase capacity in this very, very important area.
Welsh: Diolch, Ddirprwy Lywydd. Rhai cwestiynau i ddechrau ar baratoadau ar gyfer cynnydd yn nifer yr achosion, ac mae'n bwysig rhoi'r paratoadau hynny ar waith. Gwyddom o brofiad rhyngwladol y gallai capasiti gofal critigol ddod yn bwysig tu hwnt yma. Rwyf wedi bod yn edrych ar ffigurau heddiw sy'n dangos bod nifer y gwelyau gofal critigol fesul 100,000 o bobl yn y DU yn isel, o'u cymharu â safonau byd-eang, ac yng Nghymru, mae'n sicr yn llawer is nag yn Lloegr. Gofynnodd Adam Price a minnau ddoe beth sydd wedi'i wneud i sicrhau ein bod yn cynyddu capasiti. Nid wyf yn siŵr a gawsom yr atebion roeddem eu heisiau ddoe, felly gofynnaf eto: beth sy'n cael ei wneud yn awr i sicrhau bod y capasiti yn cael ei gynyddu cymaint â phosibl, gan nad yw'r capasiti cyfredol yn mynd i fod yn ddigon? Rwy'n derbyn y gallai fod natur wahanol i'r math o gapasiti y bydd ei angen arnom o'i gymharu ag adegau arferol, ond rwy'n credu ei bod yn bwysig iawn i ni gael disgrifiad gan y Llywodraeth o'r hyn sy'n cael ei wneud i sicrhau ein bod yn cynyddu capasiti yn y maes tra phwysig hwn.
English: Capacity will be needed in other areas too, below critical care. I fear the loss of community hospitals will be something that we rue, somewhat, in coming months. We will perhaps need to build capacity for isolation, for example, and I can relay to you the offer made by one hotel owner, for example, offering a hotel to be used, perhaps as somewhere where people can be isolated. Are there plans to create that kind of capacity within the system - perhaps turning to hotels, or other locations, or even to the army too. Because there is capacity that can be built within the military when it comes to isolation.
Welsh: Bydd angen capasiti mewn meysydd eraill hefyd, islaw gofal critigol. Ofnaf y bydd colli ysbytai cymunedol yn rhywbeth y byddwn yn ei ddifaru, i ryw raddau, yn y misoedd i ddod. Efallai y bydd angen inni adeiladu capasiti ar gyfer ynysu, er enghraifft, a gallaf gyfleu ichi'r cynnig a wnaeth un perchennog gwesty, er enghraifft, a oedd yn cynnig gwesty i'w ddefnyddio, fel rhywle lle gellir ynysu pobl o bosibl. A oes cynlluniau i greu'r math hwnnw o gapasiti o fewn y system - gan droi efallai at westai, neu leoliadau eraill, neu hyd yn oed at y fyddin hefyd. Oherwydd ceir capasiti y gellir ei adeiladu o fewn y fyddin pan ddaw'n fater o ynysu.
English: We're considering all options. And that's both part of our pandemic influenza planning that is being stepped up; it's also part of what local resilience fora are looking at, to consider what takes place in each of the four areas. And that involves not just devolved public services, it of course involves the regular relations we have together with non-devolved services. So, for example, the police are involved in each one of our four local resilience fora as a matter of course, in terms of that emergency planning and delivery response. We are also, of course, considering the potential role the army may have to play. But it comes back to what role is required, and who is best placed to serve that. So nothing is ruled out - certainly - in terms of the provision we have, and, as I said in answer to your first question, how that meets the need we expect to see coming through the health service and other public services, and where are the right places to try and increase that capacity, and, equally, the activities that we recognise will need to be delayed and put off for a period of time, and that, of course, depends on the length and severity of the outbreak.
Welsh: Rydym yn ystyried pob opsiwn. Ac mae hynny'n rhan o'n gwaith cynllunio ar gyfer pandemig ffliw sy'n cael ei ddwysáu; mae hefyd yn rhan o'r hyn y mae fforymau lleol Cymru gydnerth yn edrych arno, i ystyried yr hyn sy'n digwydd ym mhob un o'r pedair ardal. Ac mae hynny'n cynnwys nid yn unig gwasanaethau cyhoeddus datganoledig, mae'n cynnwys, wrth gwrs, y cysylltiadau rheolaidd sydd gennym gyda gwasanaethau sydd heb eu datganoli. Felly, er enghraifft, mae'r heddlu'n ymwneud â phob un o'n pedwar fforwm lleol Cymru gydnerth fel mater o drefn, o ran yr ymateb cynllunio a darparu ar gyfer argyfwng. Rydym hefyd, wrth gwrs, yn ystyried y rôl bosibl y gallai fod gan y fyddin i'w chwarae. Ond mae'n dod yn ôl at ba rôl sydd ei hangen, a phwy sydd yn y sefyllfa orau i gyflawni hynny. Felly nid oes dim yn cael ei ddiystyru - yn sicr - o ran y ddarpariaeth sydd gennym, ac fel y dywedais yn fy ateb i'ch cwestiwn cyntaf, y modd y mae hynny'n diwallu'r angen rydym yn disgwyl ei weld yn dod drwy'r gwasanaeth iechyd a gwasanaethau cyhoeddus eraill, a lle yw'r mannau cywir i geisio cynyddu capasiti, ac yn yr un modd, y gweithgareddau y byddwn yn cydnabod y bydd angen eu hoedi a'u gohirio am gyfnod o amser, ac mae hynny, wrth gwrs, yn dibynnu ar hyd a difrifoldeb y sefyllfa.
English: Diolch Llywydd. Of course, spokespersons are to scrutinise and challenge you, Minister, and I've done my fair share of that over the past few years. But I would like to put on record my thanks to you, as our health Minister, for the hard work, obviously, going on behind the scenes and the plans that you are putting in place and also for keeping us, as Members, updated and keeping the public informed. I felt that that should go on record, thank you. Now, coronavirus is most significant amongst older people and people whose immune systems are already compromised. These people are to be found in greater concentrations in residential care, nursing homes and in the domiciliary homecare setting. The seriousness of the threat is clear when considering the care home near Seattle, where there have been more than a dozen deaths and all the home residents now are confined to their rooms. Last week, the First Minister advised that the Welsh Government would do more to provide advice to the social care sector. Care home residents are worried, care home providers and those delivering domiciliary care are worried. There is talk of issuing guidance, encouraging friends and relatives not to visit people in care homes until the risk of contracting the disease is more manageable. What steps will you be taking to support care home residents and reduce the risk of them contracting the virus?
Welsh: Diolch, Lywydd. Wrth gwrs, bydd llefarwyr yn craffu arnoch ac yn eich herio, Weinidog, ac rwyf wedi gwneud fy nghyfran deg o hynny dros y blynyddoedd diwethaf. Ond hoffwn gofnodi fy niolch i chi, fel ein Gweinidog iechyd, am y gwaith caled, yn amlwg, sy'n digwydd y tu ôl i'r llenni a'r cynlluniau rydych yn eu rhoi ar waith a hefyd am roi'r wybodaeth ddiweddaraf i ni, fel Aelodau, a rhoi'r wybodaeth ddiweddaraf i'r cyhoedd. Roeddwn yn teimlo y dylid cofnodi hynny, diolch. Nawr, mae coronafeirws yn fwyaf sylweddol ymysg pobl hŷn a phobl y mae eu systemau imiwnedd eisoes dan fygythiad. Mae niferoedd mwy o'r bobl hyn i'w cael mewn gofal preswyl, cartrefi nyrsio a lleoliadau gofal cartref. Mae difrifoldeb y bygythiad yn glir wrth ystyried y cartref gofal ger Seattle, lle bu mwy na dwsin o farwolaethau ac mae holl breswylwyr y cartref bellach wedi'u hynysu yn eu hystafelloedd. Yr wythnos diwethaf, dywedodd y Prif Weinidog y byddai Llywodraeth Cymru yn gwneud mwy i ddarparu cyngor i'r sector gofal cymdeithasol. Mae preswylwyr cartrefi gofal yn poeni, mae darparwyr cartrefi gofal a'r rhai sy'n darparu gofal cartref yn poeni. Mae sôn am gyhoeddi canllawiau, annog ffrindiau a pherthnasau i beidio ag ymweld â phobl mewn cartrefi gofal nes bod y risg o ddal y clefyd yn haws ei thrin. Pa gamau y byddwch yn eu cymryd i gefnogi preswylwyr cartrefi gofal a lleihau'r perygl eu bod yn dal y feirws?
English: I thank Janet Finch-Saunders for that question and she's absolutely right that older people, and older people with complex health needs, are at much greater risk. And so we want to do all we can to protect them as much as possible, and we are working very hard to do that. The director for social services and integration is taking the lead in the Welsh Government. We're liaising very closely with the local authorities, which are obviously very close to the care sector, and we have got a lead director appointed to look at this subject. The lead director is from Powys. We've set up a working group that is looking at all the sorts of issues that she raises. There has been guidance already issued to the social care sector. It's guidance that is joint with England. So, it is the same guidance, but we are looking to produce another set of guidance, which will be done by a working group with all the people involved.
Welsh: Diolch i Janet Finch-Saunders am y cwestiwn hwnnw ac mae'n llygad ei lle fod pobl hŷn, a phobl hŷn sydd ag anghenion iechyd cymhleth, mewn mwy o berygl o lawer. Ac felly rydym am wneud popeth yn ein gallu i'w diogelu cymaint â phosibl, ac rydym yn gweithio'n galed iawn i wneud hynny. Mae'r cyfarwyddwr gwasanaethau cymdeithasol ac integreiddio yn arwain y blaen yn Llywodraeth Cymru. Rydym yn cydweithio'n agos iawn â'r awdurdodau lleol, sy'n amlwg yn agos iawn at y sector gofal, ac rydym wedi penodi cyfarwyddwr arweiniol i edrych ar y pwnc hwn. Daw'r cyfarwyddwr arweiniol o Bowys. Rydym wedi sefydlu gweithgor sy'n edrych ar yr holl fathau o faterion y mae'n eu codi. Mae canllawiau eisoes wedi'u cyhoeddi i'r sector gofal cymdeithasol. Mae'n ganllaw ar y cyd â Lloegr. Felly, yr un yw'r canllawiau, ond rydym yn bwriadu llunio set arall o ganllawiau, a gwneir hynny gan weithgor gyda'r holl bobl sy'n gysylltiedig.
English: Thank you. One in 17 adults in Wales work in the social care sector. The United Kingdom Homecare Association has advised that it is important for social workers to understand that home care visits could take much longer than the usual expected time whilst dealing with people who are unwell, and warn that the situation was potentially extremely serious, particularly with regard to having sufficient staff to support older and disabled people in community settings. Similarly, I have received an e-mail that highlights concerns that one infected domiciliary care worker could potentially unknowingly carry the virus into the homes of countless vulnerable older residents. Therefore, will you explain what steps you are taking to assist our care workers to reduce the risk of contracting the virus? What emergency measures will be taken to protect vulnerable individuals receiving home visits, and state what support will be provided to social care providers to help them find replacement staff, should some employees have to self-isolate? And a question I have is: are all 15 cases of coronavirus that have been identified in Wales actually designated as COVID-19? [ Interruption.] Well, coronavirus covers a - .
Welsh: Diolch. Mae un o bob 17 oedolyn yng Nghymru yn gweithio yn y sector gofal cymdeithasol. Mae Cymdeithas Gofal Cartref y Deyrnas Unedig wedi cynghori ei bod yn bwysig i weithwyr cymdeithasol ddeall y gallai ymweliadau cartref gymryd llawer mwy o amser na'r hyn a ddisgwylir fel arfer wrth ymdrin â phobl sy'n sâl, ac mae'n rhybuddio y gallai'r sefyllfa fod yn eithriadol o ddifrifol, yn enwedig o ran cael digon o staff i gefnogi pobl hŷn a phobl anabl mewn lleoliadau cymunedol. Yn yr un modd, cefais neges e-bost sy'n tynnu sylw at bryderon y gallai un gweithiwr gofal cartref heintiedig gario'r feirws yn ddiarwybod i gartrefi niferoedd lawer o drigolion hŷn agored i niwed. Felly, a wnewch chi egluro pa gamau rydych yn eu cymryd i gynorthwyo ein gweithwyr gofal i leihau'r risg o ddal y feirws? Pa fesurau brys a gaiff eu cymryd i amddiffyn unigolion sy'n agored i niwed sy'n cael ymweliadau cartref, a nodi pa gymorth a roddir i ddarparwyr gofal cymdeithasol i'w helpu i ddod o hyd i staff amgen, os bydd yn rhaid i rai gweithwyr hunanynysu? A chwestiwn sydd gennyf yw: a yw'r 15 achos o coronafeirws a nodwyd yng Nghymru wedi'u dynodi fel rhai COVID-19? [ Torri ar draws.] Wel, mae coronafeirws yn cynnwys - .
English: Yes, I believe they are, answering that last question, yes. If you look at the social care sector, there's a wide variety of issues that arise: there are the people who are living in residential care or in nursing homes; there are those people who are receiving domiciliary care, and then these are the staff who are going in, who Janet Finch-Saunders has referred to. And it's obviously crucial that we address all of those issues, about what is to happen if anybody in any of those groups becomes infected and how we deal with the whole situation. So, for that reason, we have set up a social care planning and response group, which includes local government - because, as I said, we're working very closely with local government - it includes the Wales Council for Voluntary Action, because it's absolutely crucial, I think, that we work very closely with the third sector in addressing all of these issues, because the third sector may be very close to some of the communities that we are talking about, but also the third sector does have many volunteers who work there and who I'm sure would be willing to help us in this situation, if it does escalate. And it also includes Care Forum Wales, which, again, is a very important body to work with. So, we are working with all those bodies and what we want to do is to come up with another set of guidance, which will address those very important issues that she has raised.
Welsh: Rwy'n credu eu bod, i ateb y cwestiwn olaf hwnnw. Os edrychwch ar y sector gofal cymdeithasol, mae amrywiaeth eang o faterion yn codi: mae yna bobl sy'n byw mewn gofal preswyl neu mewn cartrefi nyrsio; mae yna bobl sy'n cael gofal yn y cartref, ac yna ceir staff sy'n mynd i mewn, fel y nododd Janet Finch-Saunders. Ac mae'n amlwg yn hanfodol ein bod yn mynd i'r afael â'r holl faterion hynny, am yr hyn sydd i ddigwydd os bydd unrhyw un o'r grwpiau hynny'n cael ei heintio a sut rydym yn ymdrin â'r sefyllfa. Felly, am y rheswm hwnnw, rydym wedi sefydlu grŵp cynllunio ac ymateb gofal cymdeithasol, sy'n cynnwys llywodraeth leol - oherwydd, fel y dywedais, rydym yn gweithio'n agos iawn gyda llywodraeth leol - mae'n cynnwys Cyngor Gweithredu Gwirfoddol Cymru, oherwydd mae'n gwbl hanfodol, rwy'n credu, ein bod yn gweithio'n agos iawn gyda'r trydydd sector i fynd i'r afael â'r holl faterion hyn, oherwydd efallai fod y trydydd sector yn agos iawn at rai o'r cymunedau rydym yn sôn amdanynt, ond hefyd mae gan y trydydd sector lawer o wirfoddolwyr sy'n gweithio yno ac a fyddai'n fodlon ein helpu yn y sefyllfa hon, rwy'n siŵr, os yw'n gwaethygu. Mae hefyd yn cynnwys Fforwm Gofal Cymru, sydd, unwaith eto, yn gorff pwysig iawn i weithio gydag ef. Felly, rydym yn gweithio gyda'r holl gyrff hynny a'r hyn rydym am ei wneud yw cyflwyno set arall o ganllawiau a fydd yn rhoi sylw i'r materion pwysig iawn y mae wedi'u codi.
English: Thank you. I think my next question is more directed to the health Minister. Sadly, there is good reason to be concerned too about front-line health staff. I've received correspondence from a Welsh general practitioner who has highlighted a lack of personal protective equipment and masks for front-line staff, but also people such as receptionists, nurses and housekeeping staff. He has rightly explained that there are not enough of them to be able to self-isolate, if there may have been possible exposure, and to still cope with the amount of pressure on our health service. What urgent action will you take to ensure that every front-line member of staff receives and uses the personal protective equipment as directed?
Welsh: Diolch. Rwy'n credu bod fy nghwestiwn nesaf wedi'i gyfeirio'n fwy at y Gweinidog iechyd. Yn anffodus, mae rheswm da dros boeni hefyd am staff iechyd rheng flaen. Rwyf wedi derbyn gohebiaeth gan ymarferydd cyffredinol yng Nghymru sydd wedi tynnu sylw at ddiffyg cyfarpar diogelu personol a mygydau ar gyfer staff rheng flaen, ond hefyd ar gyfer pobl fel derbynyddion, nyrsys a staff cynnal a chadw. Mae wedi esbonio'n gywir nad oes digon ohonynt i allu hunanynysu, os yw'n bosibl eu bod wedi'u heintio, a dal i ymdopi â maint y pwysau ar ein gwasanaeth iechyd. Pa gamau brys a gymerir i sicrhau bod pob aelod o staff rheng flaen yn derbyn ac yn defnyddio'r cyfarpar diogelu personol yn ôl y cyfarwyddyd?
English: Well, I think the health Minister did, in his earlier response, say that these were going to be provided. And certainly this is an issue that we have discussed within the Government, but it's obviously a very important point that we are taking very seriously.
Welsh: Wel, rwy'n credu bod y Gweinidog iechyd, yn ei ymateb yn gynharach, wedi dweud bod y rhain yn mynd i gael eu darparu. Ac yn sicr mae hwn yn fater rydym wedi'i drafod yn y Llywodraeth, ond mae'n amlwg yn bwynt pwysig iawn ac rydym yn gyfan gwbl o ddifrif yn ei gylch.
English: Diolch, Llywydd. Minister, Dr Andrew Goodall told the Public Accounts Committee on Monday that he's very disappointed that three of Wales's seven local health boards are millions of pounds in deficit. Do you share his disappointment that Betsi Cadwaladr, Hywel Dda and Swansea Bay are forecasting a combined deficit of over £92 million for 2019 to 2020? Betsi Cadwaladr is predicted to be £41 million in the red; Hywel Dda not far behind with a £35 million deficit. My own health board, Swansea Bay, will be £16.3 million in deficit, and that's enough to employ around 465 radiographers. Minister, why can some health boards break even and others rack up massive deficits?
Welsh: Diolch, Lywydd. Weinidog, dywedodd Dr Andrew Goodall wrth y Pwyllgor Cyfrifon Cyhoeddus ddydd Llun ei fod yn siomedig iawn fod gan dri o saith bwrdd iechyd lleol Cymru ddiffyg o filiynau o bunnoedd. A ydych yn rhannu ei siom fod Betsi Cadwaladr, Hywel Dda a Bae Abertawe yn rhagweld diffyg cyfunol o dros £92 miliwn ar gyfer 2019 i 2020? Rhagwelir y bydd bwrdd Betsi Cadwaladr £41 miliwn yn y coch; Hywel Dda heb fod ymhell ar ei ôl gyda diffyg o £35 miliwn. Bydd gan fy mwrdd iechyd i, Bae Abertawe, £16.3 miliwn o ddiffyg, ac mae hynny'n ddigon i gyflogi tua 465 o radiograffwyr. Weinidog, pam y gall rhai byrddau iechyd fantoli'r cyllidebau a bod eraill yn cael diffygion enfawr?
English: Thank you for that answer, Minister. Of course we all have to live within our means, but we can't just cut funding to health boards without impacting upon patient care. Take the new medicines fund, for example: the Welsh Government funds novel treatments for the first 12 months, and then health boards have to find funding for future years. So, what assessment have you made of the impact that this is having on local health board finances? And we also have to account for known unknowns, as you've already said - the coronavirus. But also, for example, the impact winter pressures will have on services throughout the rest of the year. And this year we have the added unknown of the impact that COVID-19 will have on services both planned and unscheduled. So, Minister, how resilient are NHS finances, and what steps are your Government taking to ensure financial pressures do not impact patient outcomes? Thank you.
Welsh: Diolch ichi am yr ateb hwnnw, Weinidog. Wrth gwrs, mae'n rhaid i bob un ohonom fyw o fewn ein modd, ond ni allwn dorri cyllid i fyrddau iechyd heb effeithio ar ofal cleifion. Cymerwch y gronfa feddyginiaethau newydd, er enghraifft: mae Llywodraeth Cymru yn ariannu triniaethau newydd am y 12 mis cyntaf, ac yna mae'n rhaid i fyrddau iechyd ddod o hyd i arian ar gyfer blynyddoedd i ddod. Felly, pa asesiad a wnaethoch o'r effaith y mae hyn yn ei chael ar gyllid byrddau iechyd lleol? Ac mae'n rhaid i ni hefyd roi cyfrif am y pethau y gwyddom nad ydym yn eu gwybod, fel rydych eisoes wedi'i ddweud - y coronafeirws. Ond hefyd, er enghraifft, yr effaith a gaiff pwysau'r gaeaf ar wasanaethau drwy weddill y flwyddyn. Ac eleni, mae gennym yr elfen ychwanegol nad ydym yn gwybod beth fydd yr effaith a gaiff COVID-19 ar wasanaethau sydd wedi'u cynllunio a gwasanaethau heb eu trefnu. Felly, Weinidog, pa mor wydn yw cyllid y GIG, a pha gamau y mae eich Llywodraeth yn eu cymryd i sicrhau nad yw pwysau ariannol yn effeithio ar ganlyniadau i gleifion? Diolch.
English: I think I've got -
Welsh: Dwi'n meddwl bod gennyf i -
English: Okay, you're not ready to ask your question.
Welsh: Iawn, nid ydych yn barod i ofyn eich cwestiwn.
English: Yes. The health board is progressing the work on plans to recruit the right person to this crucially important role. Although decisions about employment matters are for the health board and its chair to make as the employing organisation, I am wholly committed to providing the support needed to the health board to deliver the improvements that are still required.
Welsh: Gwnaf. Mae'r bwrdd iechyd yn bwrw ymlaen â'r gwaith ar gynlluniau i recriwtio'r person cywir i'r rôl hollbwysig hon. Er mai mater i'r bwrdd iechyd a'i gadeirydd fel y sefydliad cyflogi yw penderfyniadau ynglŷn â materion cyflogaeth, rwyf wedi ymrwymo'n llwyr i ddarparu'r cymorth sydd ei angen ar y bwrdd iechyd i gyflawni'r gwelliannau sydd eu hangen o hyd.
English: Thank you for that answer, Minister. Despite being in special measures for nearly five years, the problems at Betsi continue to let down those who rely on it. The issues at Betsi have not been replicated in all boards across Wales, so it's clearly the running of that particular board that's at fault. A new chief exec may help, but a chief exec doesn't act alone - he or she is part of a board who make recommendations as to how the NHS in north Wales should develop, tackle its problems and decide on its priorities. Last year, a cross-party committee of this place found that the health board were making unacceptably slow progress in sorting out its failings, but the buck does stop with you. Isn't it time to review how these health boards are constituted? In order to ensure that the treatment and care of patients are prioritised, isn't it time to insist that the majority of the members on any health board should come from clinically trained backgrounds?
Welsh: Diolch am yr ateb hwnnw, Weinidog. Er ei fod mewn mesurau arbennig ers bron i bum mlynedd, mae'r problemau ym mwrdd Betsi Cadwaladr yn parhau i siomi'r rhai sy'n dibynnu arno. Nid yw'r problemau ym mwrdd Betsi Cadwaladr wedi cael eu hailadrodd ym mhob bwrdd yng Nghymru, felly mae'n amlwg mai'r modd y caiff y bwrdd penodol hwnnw ei redeg sydd ar fai. Gall prif weithredwr newydd helpu, ond nid yw prif weithredwr yn gweithredu ar ei ben ei hun - mae'n rhan o fwrdd sy'n gwneud argymhellion ynglŷn â sut y dylai'r GIG yng ngogledd Cymru ddatblygu, mynd i'r afael â'i broblemau a phenderfynu ar ei flaenoriaethau. Y llynedd, canfu pwyllgor trawsbleidiol yn y lle hwn fod y bwrdd iechyd yn gwneud cynnydd annerbyniol o araf ar ddatrys ei fethiannau, ond chi sy'n gyfrifol yn y pen draw. Onid yw'n bryd adolygu sut y sefydlwyd y byrddau iechyd hyn? Er mwyn sicrhau bod triniaeth a gofal cleifion yn cael blaenoriaeth, onid yw'n bryd mynnu y dylai'r rhan fwyaf o'r aelodau ar unrhyw fwrdd iechyd ddod o gefndir o hyfforddiant clinigol?